SPPT ปัดข่าวตั้งโรงไฟฟ้าขยะ 4MW เผยใช้งบ 60 ลบ. ลงทุนเครื่องจักร-อาคาร
SPPT ปัดข่าวตั้งโรงไฟฟ้าขยะ 4MW เผยใช้งบ 60 ลบ. ลงทุนเครื่องจักร-อาคาร เพื่อคัดแยกขยะ-ผลิต RDF ให้ลูกค้า เริ่มรับรู้รายได้ ก.พ.59
11 ก.พ. 2559

บริษัท ซิงเกิ้ล พอยท์ พาร์ท (ประเทศไทย) จำกัด (มหาชน) หรือ SPPT ระบุว่า เมื่อปี 58 บริษัท ซิงเกิ้ล พอยท์ เอ็นเนอยี่ แอนด์ เอ็นไวรอนเมนท์ จำกัด ซึ่งเป็นบริษัทย่อย ได้ลงทุนในเครื่องจักรและอาคาร มูลค่า 60 ล้านบาท เพื่อการรื้อ ร่อน และคัดแยกขยะที่ใช้เป็นวัตถุดิบสำหรับโรงไฟฟ้าขยะ ซึ่งจะเพิ่มประสิทธิภาพและคุณภาพของ Refuse Derived Fuel Project (RDF) ซึ่งเป็นเชื้อเพลิงอัดแท่ง
ขณะเดียวกันบริษัทย่อยได้เข้าทำสัญญาซื้อขาย RDF กับบริษัท ทีพีไอ โพลีน เพาเวอร์ จำกัด และบริษัทเอกชนอีกรายหนึ่ง โดยจะเริ่มรับรู้รายได้ตั้งแต่เดือนก.พ.59 เป็นต้นไป
ส่วนกรณี่ที่มีข่าวในหนังสือพิมพ์เกี่ยวกับการจัดตั้งโรงไฟฟ้าขยะ 4 เมกะวัตต์นั้น SPPT ยืนยันว่ายังไม่มีการจัดตั้งโรงไฟฟ้าแต่อย่างใด เพราะฉะนั้นจึงไม่มีการรับรู้รายได้ในส่วนนี้